open-index/open-wikipedia-markdown huggingface dataset:
வெண்வயிற்று பச்சைப் புறா

**வெண்வயிற்று பச்சைப் புறா** (White-bellied green pigeon)(*தெரெரான் சிபோல்தி*) என்பது கொலம்பிடே குடும்பத்தில் உள்ள ஒரு பறவை சிற்றினம் ஆகும். இது சீனா, சப்பான், தென் கொரியா, லாவோஸ், உருசியா, தைவான், தாய்லாந்து, இந்தியா மற்றும் வியட்நாம் ஆகிய நாடுகளில் வாழ்கின்றது. இதன் இயற்கை வாழ்விடம் மிதவெப்பக் காடுகள் ஆகும்.
இடது|thumb|ஒயிசோ, 2023-ல் வெண்வயிற்று பச்சைப்புறா
இந்தப் புறா வழக்கத்திற்கு மாறாக உப்புநீரை குடிக்கும் பண்பிற்காகப் பெயர் பெற்றது. சப்பானில் கனகாவா மாகாணத்தில் உள்ள ஐசோவில் உள்ள டெருகாசாகி பகுதியில் இது நன்கு அறியப்பட்டது.

## மேற்கோள்கள்

பகுப்பு:யப்பானியப் பறவைகள்
பகுப்பு:பச்சைப் புறாக்கள்
பகுப்பு:தென் சீனப் பறவைகள்
பகுப்பு:தைவான் பறவைகள்
தாராபுரம் உத்தர வீரராகவப் பெருமாள் கோயில்

**உத்தர வீரராகவப் பெருமாள் கோயில்** என்பது தமிழ்நாடு மாநிலத்தின் திருப்பூர் மாவட்டத்தில் தாராபுரம் பகுதியின் கோட்டைமேடு புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயிலின் மூலவர் உத்தர வீரராகவப் பெருமாள் ஆவார். உற்சவர் கஸ்தூரி அரங்கநாதர்; உற்சவ தாயார்கள் ஸ்ரீதேவி மற்றும் பூதேவி ஆவர். வைகுண்ட ஏகாதசி ஆண்டுதோறும் சிறப்பாகக் கொண்டாடப்படுகிறது.

கடல் மட்டத்திலிருந்து சுமார் 299 மீட்டர் உயரத்தில் அமைந்துள்ள உத்தர வீரராகவப் பெருமாள்  கோயிலின் புவியியல் ஆள்கூறுகள், ஆகும்.

தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
## மேற்கோள்கள்

## வெளி இணைப்புகள்
* GeoHack - தாராபுரம் உத்தர வீரராகவப் பெருமாள் கோயில்

பகுப்பு:திருப்பூர் மாவட்டத்திலுள்ள பெருமாள் கோயில்கள்
துருவேக்கெரே சட்டமன்றத் தொகுதி

**துருவேக்கெரே சட்டமன்றத் தொகுதி** (*Turuvekere Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது துமக்கூரு மாவட்டத்தில் உள்ளது. துமக்கூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 130 ஆகும்.

## சட்டமன்ற உறுப்பினர்கள்

**குறிப்பு**

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:தும்கூர் மாவட்டம்
கிரிசு மாஞ்சா

**கிரிசு மாஞ்சா**  (Girish Mancha) என்பது இந்தியாவின் மேற்கு வங்கம், கொல்கத்தா, பேக் பசாரில்  அமைந்துள்ள ஓர் அரங்கமாகும். இந்த அரங்கம் 1986 ஆம் ஆண்டு சூலை மாதம் முதல் தேதியன்று  மேற்கு வங்க முதல்வர் சோதி பாசுவால் திறந்து வைக்கப்பட்டது.  இந்த அரங்கத்திற்கு வங்காள மொழி நாடக இயக்குநரும் நடிகருமான கிரிசு சந்திர கோசின் பெயர் சூட்டப்பட்டது. 

அரங்கத்தின் வடிவமைப்பு மேற்கு வங்காளத்தின்  பொதுப்பணித் துறையால் செய்யப்பட்டது. அரங்கத்தின் பராமரிப்புப் பணிகளையும் அவர்களே மேற்கொள்கிறார்கள். மேலும் இந்த அரங்கம் மேற்கு வங்க அரசின் தகவல் மற்றும் கலாச்சார விவகாரங்கள் துறையின் நிர்வாக மையத்தின் கீழ் உள்ளது.  பல்வேறு நாடகக் குழுக்களால் தொடர்ந்து அரங்கம் பயன்படுத்தப்படுகிறது. கிரிசு மாஞ்சா கொல்கத்தாவின் மிகவும் சுறுசுறுப்பான நாடக அரங்குகளில் ஒன்றாகும். 

## மேற்கோள்கள்

பகுப்பு:வங்காளப் பண்பாடு
பகுப்பு:Coordinates on Wikidata
பகுப்பு:இந்தியக் கட்டிடங்கள்
பகுப்பு:கொல்கத்தாவின் கட்டிடங்கள்
ஆப்பு வால் பச்சைப் புறா

**ஆப்பு வால் பச்சைப் புறா** (*Wedge tailed green pigeon*) அல்லது **கோக்லா பச்சைப் புறா** (***தெரெரான் பெனுபெனுரசு***) என்பது கொலம்பிடே குடும்பத்தில் உள்ள பறவை சிற்றினமாகும்.

## விளக்கம்
இடது|thumb
ஆப்பு வால் பச்சைப் புறா, பச்சை கலந்த மஞ்சள் நிறத்தில் ஆப்பு வடிவ வாலினைக் கொண்டது. தலைப்பகுதி ஆரஞ்சு செம்பழுப்பு நிறத்துடனும் முதுகு வேறுபாட்டுடன் கூடிய அரக்கு நிறத்தில் காணப்படும்.

ஆப்பு வால் பச்சைப் புறா, இந்தியத் துணைக்கண்டம் மற்றும் தென்கிழக்காசியாவில் காணப்படுகிறது. இது வங்காளதேசம், பூடான், கம்போடியா, இந்தியா, இந்தோனேசியா, லாவோஸ், மலேசியா, மியான்மர், நேபாளம், தாய்லாந்து , திபெத் மற்றும் வியட்நாம் முழுவதும் பரவியுள்ளது.

இதனுடைய இயற் வாழிடம் மித வெப்பமண்டல வெப்பமண்டல தாழ் நில வனப்பகுதி மற்றும் மிதவெப்பமண்டல அல்லது வெப்ப மண்டல மலைச் சூழற்றொகுதிகள்.ஆகும்.

## மேற்கோள்கள்

பகுப்பு:தென்கிழக்காசியப் பறவைகள்
பகுப்பு:இந்தியப் பறவைகள்
பகுப்பு:இமயமலைப் பறவைகள்
பகுப்பு:பச்சைப் புறாக்கள்
அவிசாய் தெக்கல்

வலது|thumb|தொடக்க கால  அண்டத்தில் ஒரு வட்டுப் பால்வெளியின்  கொந்தளிப்பான ஈர்ப்பு நிலைப்பின்மை. ஒரு பாய்ம அண்டவியல் கணினி உருவகப்படுத்தல் (தெக்கல் மற்றும் பலர், 2011)  இந்த வளிம அடர்த்திப் படம் வட்டு விண்மீன்கள் உருவாகும் மாபெரும் கொத்துக்களாக துண்டிக்கப்பட்டுள்ளதைக் காட்டுகிறது. வட்டத்தின் ஆரம் 30,000 ஒளி ஆண்டுகள் ஆகும்.

**அவிசாய் தெக்கல்** *(Avishai Dekel)*(பிறப்பு 1951) ஜெருசலேம் எபிரேயப் பல்கலைக்கழகத்தில் இயற்பியல் பேராசிரியராக உள்ளார் - இசுரேல் கோட்பாட்டு இயற்பியலின் ஆந்திரே ஐசன்சுட்டாட் இருக்கையை வைத்திருக்கிறார். அவரது முதன்மை ஆராய்ச்சி ஆர்வங்கள் வானியற்பியலிலும் அண்டவியலிலும் உள்ளன.

## கல்வி வாழ்க்கை
தெக்கல் தனது  முனைவர் பட்டத்தை 1980 இல்  எபிரேயப் பல்கலைக்கழகத்தில் இருந்து  பெற்றார். 1986 இல் புல ஆசிரியராக இந்தப் பல்கலைக்கழகத்தில் சேர்வதற்கு முன்பு,  கால்டெக்கில்  ஆராய்ச்சியாளராகவும் , யேல் பல்கலைக்கழகத்தில் உதவி பேராசிரியராகவும் இருந்தார்.

இவர்  இராகா இயற்பியல் நிறுவனத்தின் தலைவராகவும் (1997 - 2001) எபிரேய பல்கலைக்கழகத்தில் சமூகம் மற்றும் இளைஞர்களுக்கான அதிகாரத்தின் புல முதல்வ்ராகவும் (2005 - 2011)  இசுரேல் இயற்பியல் கழகத்தின் தலைவராகவும் பணியாற்றினார் (2008 - 2011).  இப்பல்கலைக்கழகக் கணக்கீட்டுக் குழுவிற்குத் தலைமை தாங்கிய  இவர் அறங்காவலர் குழுவின்  ஆட்சிக் குழுவில் உறுப்பினராகவும்  இப்பல்கலைக்கழகத்தின் நிலைக்குழுவில் உறுப்பினராகவும் இருந்தார்.

தெக்கலுக்கு யு. சி. பெர்க்லியில்  வருகைதரு மில்லர் பேராசிரியர் விருது வழங்கப்பட்டது. பிளைசு பாசுக்கல் ஆராய்ச்சிக் கட்டில் பாரிசில் உள்ள எகோல் நார்மல் சூப்பரியூரால் (2004 - 06) வழங்கப்பட்டது.  IAP பாரிசு (2015 - 16)  இலாக்ரேஞ்சு ஆய்வுநல்கை வழங்கப்பட்டது.  அவர் இஸ்ரேல் இயற்பியல் கழகத்தின்  ஆய்வுறுப்பினராக தேர்ந்தெடுக்கப்பட்டார் (2019).ஈவருக்கு கலை, அறிவியலுக்கான  இலாண்டாவ் பரிசும் (2020) வழங்கப்பட்டது.

அண்டவியல் ஆராய்ச்சியில் தனது பங்களிப்புகளுக்காக தெக்கல் அறியப்படுகிறார் , குறிப்பாக, பிரபஞ்சத்தில் இருண்ட ஆற்றல்,  இருண்ட பொருள் ஆட்சி செலுத்தும்  பால்வெளிக்கல்கள்,  பேரியல் அமைப்பு உருவாக்கம் பற்றிய ஆய்வு. குறலிப் பால்வெளிகள்,  மீவிண்மீன் வெடிப்புப்  பின்னூட்டங்கள் (1986 - 2003) பேரியல் அண்டப் பாய்வுகள், அடிப்படை அண்டவியல் அளவுருக்களின் தொடக்க கால மதிப்பீடுகள் (1989 - 2001) ஆகியவற்றில் அவரது புலமை  அமைகிறது.

இவரது ஆராய்ச்சி பகுப்பாய்வு படிமங்களையும்  கணினி உருவகப்படுத்தல்களையும் பயன்படுத்தி தொடக்கநிலை அண்டத்தில், அதன் மிகவும் சுறுசுறுப்பான பால்வெளி கட்டத்தில்,பால்வெள் உருவாக்கம் மீது கவனம் செலுத்துகிறது.  அண்ட வலையில் இருந்தான குளிர்ந்த வளிமத்தின் தொடர்ச்சியான  ஓடைகளும் இணையும் பால்வெளிகளும்   எவ்வாறு விண்மீன்களை உருவாக்கும் வட்டுகளுக்கு வழிவகுக்கிறது  என்றும்  கொந்தளிப்புமிக்க ஈர்ப்பு வட்டு நிலைப்பின்மையை இயக்குகிறது  என்றும் இந்த நிலைப்பின்மை எவ்வாறு மையப் பெரிய கருந்துளைகளுடன்  கூடிய  திரண்ட கோளப் பால்வெளிக் கூறுகளை உருவாக்குகிறது என்பதையும்  இவர்அவர் ஆய்வு செய்கிறார்.

தெக்கல் 45,000 மேற்கோள்களும்  106 எச் - குறியீடுகளும் பெற்ற இசுரேலில் மிகவும் மேற்கோள் காட்டப்பட்ட வானியற்பியலாளர் ஆவார்.

## மேற்கோள்கள்

## வெளி இணைப்புகள்
*Scholarly Works by Avishai Dekel from the Astrophysical Data System

பகுப்பு:யூத இயற்பியலாளர்கள்
பகுப்பு:இசுரேலிய இயற்பியலாளர்கள்
பகுப்பு:அண்டவியலாளர்கள்
பகுப்பு:இசுரவேல் வானியலாளர்கள்
பகுப்பு:வாழும் மக்கள்
பகுப்பு:1951 பிறப்புகள்
பகுப்பு:இசுரேல் வானியற்பியலாளர்கள்
கன்வா போர்

**கன்வா யுத்தம்** (Battle of Khanwa) என்பது மார்ச் 16, 1527 அன்று கன்வா என்ற இடத்தில் நடைபெற்ற யுத்தமாகும். இது பாபுரின் படையெடுத்து வந்த தைமூரிய படைகளுக்கும், இராணா சங்கா தலைமையிலான இராசபுத்திர கூட்டமைப்புக்கும் இடையில் வட இந்தியாவின் உச்ச நிலைக்காக நடைபெற்றது. நடுக் கால இந்திய வரலாற்றில் ஒரு முக்கியமான நிகழ்வாக இந்த யுத்தம் கருதப்படுகிறது. தைமூரியர்கள் பானிபட் என்ற இடத்தில் அந்நேரத்தில் வெற்றி பெற்றிருந்தாலும், தில்லி சுல்தானகமானது நீண்ட காலமாக சிதைவுற்றுக் கொண்டிருந்த ஓர் அரசாக இருந்தது. மாறாக, இராணா சங்காவின் திறமையான ஆட்சியின் கீழ் மேவார் இராச்சியமானது வட இந்தியாவின் வலிமையான சக்திகளில் ஒன்றாக மாறியிருந்தது. வட இந்தியாவை முகலாயர்கள் வெற்றி கொண்டதில் மிகவும் தீர்க்கமான யுத்தங்களில் ஒன்றாக இந்த யுத்தம் கருதப்படுகிறது.

வட இந்தியாவில் வெடி மருந்தானது பெருமளவுக்கு பயன்படுத்தப்பட்ட தொடக்க கால யுத்தங்களில் இதுவும் ஒன்றாகும். தைமூரியர்கள் மற்றும் இராசபுத்திரர்கள் ஆகிய இருவருக்குமே கடுமையான உயிரிழப்புகள் இந்த யுத்தம் காரணமாக ஏற்பட்டன.

## மேலும் காண்க

* பானிபட் போர் (1526)

## குறிப்புகள்

## மேற்கோள்கள்

பகுப்பு:இராஜஸ்தான் வரலாறு
பகுப்பு:Coordinates on Wikidata
பீர் அலி கான்

**பீர் அலி கான்**  (Peer Ali Khan) இந்தியாவைச் சேர்ந்த ஒரு  புரட்சியாளர் ஆவார். 1812 ஆம் ஆண்டில் இவர் பிறந்தார். இந்திய சுதந்திர இயக்கத்தில் பங்கேற்றார். 1857 ஆம் ஆண்டு நடைபெற்ற சுதந்திரப் போராட்டத்தில் பங்கேற்றதற்காக இவருக்கு மரண தண்டனை விதிக்கப்பட்டது 

கான் தொழிலில் புத்தகம் கட்டுபவராக இருந்தார். சுதந்திர போராட்ட வீரர்களுக்கு முக்கியமான துண்டு பிரசுரங்கள், மற்றும் குறியிடப்பட்ட செய்திகளை இரகசியமாக விநியோகம் செய்து வந்தார். ஆங்கிலேய அரசுக்கு எதிராக தொடர்ந்து இவர் பிரச்சாரம் செய்தார்.

1857 ஆம் ஆண்டு சூலை மாதம் 4 ஆம் தேதியன்று இவர் தனது 33 சீடர்களுடன் கைது செய்யப்பட்டார் 

இதே 1857 ஆம் ஆண்டு சூலை மாதம் 7 ஆம் தேதியன்று  பாட்னாவின் அப்போதைய ஆணையர் வில்லியம் டெய்லரால், 14 கிளர்ச்சியாளர்களுடன் சேர்த்து பொது மக்கள் முன்னிலையில் கான் தூக்கிலிடப்பட்டார். காசிதா கலீஃபா, குலாம் அப்பாசு, நந்து லால் என்ற சிபாகி, சூம்மான், மதுவா, காசில் கான், இரம்சானி, பீர் பக்சு, பீர் அலி, வாகித்து அலி, குலாம் அலி, மகமூத் அக்பர் மற்றும் அசுரர் அலி கான் ஆகியோர் இந்த 14 பேர் பட்டியலில் அடங்குவர்.

## நினைவேந்தல்
பாட்னா விமான நிலையத்தை ஒட்டிய ஒரு சாலைக்கு 2008 ஆம் ஆண்டு நித்திசு குமாரின் அரசாங்கம் இவரது பெயரை சூட்டியது. மேலும், பாட்னாவில் உள்ள காந்தி மைதானத்திற்கு அருகில் உள்ள மாவட்ட ஆட்சியர் இல்லத்திற்கு எதிரே உள்ள பூங்காவிற்கும் பீகார் அரசால் இவர் பெயரிடப்பட்டுள்ளது.

## மேலும் படிக்க
* 
* 
* 
* 

## மேற்கோள்கள்

பகுப்பு:ஆசம்கர் மாவட்ட நபர்கள்
பகுப்பு:இந்தியப் புரட்சியாளர்கள்
பகுப்பு:உத்தரப் பிரதேச நபர்கள்
பகுப்பு:பீகார் நபர்கள்
பகுப்பு:1857 இறப்புகள்
பகுப்பு:1812 பிறப்புகள்
பகுப்பு:இந்தியாவில் தூக்கிலிடப்பட்டவர்கள்
பாலசமுத்திரம் அகோபில வரதராஜ பெருமாள் கோயில்

**அகோபில வரதராஜ பெருமாள் கோயில்** என்பது தமிழ்நாடு மாநிலத்தில் திண்டுக்கல் மாவட்டத்தின் பாலசமுத்திரம் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயிலானது, பழனி முருகன் கோயிலின் ஓர் உபகோயிலாகும். பழனியிலிருந்து சுமார் ஐந்து கி.மீ. தூரத்தில் இக்கோயில் அமைந்துள்ளது. இக்கோயிலின் மூலவர் அகோபில வரதராஜ பெருமாள் ஆவார். தாயார்கள் ஸ்ரீதேவி மற்றும் பூதேவி ஆவர். இக்கோயிலில் கருடாழ்வார், வீர ஆஞ்சநேயர், ஸ்ரீகிருஷ்ணர், ஆண்டாள், சக்கரத்தாழ்வார் ஆகியோரும் அருள்பாலிக்கின்றனர். மகாவிஷ்ணுவின் பத்து அவதாரங்களை நினைவூட்டக்கூடிய பழங்கால தசாவதார சிலைகள், பெருந்தேவி தாயார் சன்னதியில் நிறுவப்பட்டுள்ளன.

கடல் மட்டத்திலிருந்து சுமார் 378 மீட்டர் உயரத்தில் அமைந்துள்ள பாலசமுத்திரம் அகோபில வரதராஜ பெருமாள் கோயிலின் புவியியல் ஆள்கூறுகள்,  ஆகும்.

ஆவணி பிரம்மோற்சவம், சித்ரா பௌர்ணமி, சித்திரை மாதப் பிறப்பு, ஆடிப் பூரம், ஆடி சுவாதி, கோகுலாஷ்டமி, புரட்டாசி சனிக்கிழமைகள், வைகுண்ட ஏகாதசி, பங்குனி உத்திர திருக்கல்யாணம் ஆகிய திருவிழாக்கள் இக்கோயிலில் கொண்டாடப்படுகின்றன.
## மேற்கோள்கள்

## வெளி இணைப்புகள்
* GeoHack - பாலசமுத்திரம் அகோபில வரதராஜ பெருமாள் கோயில்

பகுப்பு:திண்டுக்கல் மாவட்டத்திலுள்ள பெருமாள் கோயில்கள்
சிங்கோலி யுத்தம்

**சிங்கோலி யுத்தம்** (Battle of Singoli) (பொ. ஊ. 1326) என்பது அம்மிர் சிங் தலைமையிலான மேவார் படைகளுக்கும், முகம்மது பின் துக்ளக்கால் தலைமை தாங்கப்பட்ட துக்ளக் படைகளுக்கும் இடையில்  தற்போதைய இந்தியாவின் மத்தியப் பிரதேசத்தில் உள்ள சிங்கோலி என்ற இடத்தில் நடைபெற்ற ஒரு யுத்தமாகும். இந்த யுத்தத்தில் அம்மிர் சிங் துக்ளக்கின் படைகளைத் தோற்கடித்தார். முகம்மது பின் துக்ளக்கை கைதியாக சிறை பிடித்தார்.

தில்லி சுல்தானகத்திடம் திறை செலுத்தி வந்த சௌகான் இனத்தவரும், மல்தேவின் மகனுமான ஜெய்சாவை மேவாரில் இருந்து வெளியேற்றியதன் மூலம் அதன் கட்டுப்பாட்டை அம்மிர் சிங் பெற்றார். முகம்மது பின் துக்ளக்கின் தில்லி அரசவைக்கு ஜெய்சா தப்பித்துச் சென்றார். தன்னுடைய வலிமையான இராணுவத்தினருடன் மேவாரை நோக்கி துக்ளக் அணி வகுப்பதற்கு இது இட்டுச் சென்றது. இதைத் தொடர்ந்து நடந்த யுத்தத்தில் துக்ளக்கின் இராணுவமானது தோற்கடிக்கப்பட்டது. முகம்மது பின் துக்ளக் கைதியாக பிடிக்கப்பட்டார். சித்தோர்கார் நகரில் மூன்று மாதங்களுக்கு கைதியாக தொடர்ந்து இருந்தார். சுல்தானகமானது அஜ்மீர், இரந்தம்பூர், நாகவுர் மற்றும் சோபோர் ஆகிய இடங்களை விட்டுக் கொடுத்ததற்கு பிறகு அவர் விடுதலை செய்யப்பட்டார். மேலும், அம்மிர் சிங்கிற்கு பிணையத் தொகையாக 50 இலட்சம் ரூபாயையும், 100 யானைகளையும் தில்லி சுல்தானகம் கொடுத்தது.

## யுத்தத்திற்குப் பின்
அஜ்மீர், இரந்தம்பூர், நகௌர் மற்றும் சோபோர் ஆகிய இடங்களின் கட்டுப்பாட்டை அம்மிர் சிங் பெற்றார். இவரது சக்தியானது பிற இராசபுத்திர தலைவர்களால் அங்கீகரிக்கப்பட்டது.

## மேற்கோள்கள்

பகுப்பு:இராஜஸ்தான் வரலாறு
பகுப்பு:Coordinates on Wikidata
மாநகரத் தந்தை இராதாகிருஷ்ணன் வளைதடி பந்து விளையாட்டு அரங்கம்

**மாநகரத் தந்தை இராதாகிருஷ்ணன் வளைதடி பந்து விளையாட்டு அரங்கம்** (*Mayor Radhakrishnan Stadium*) என்பது இந்தியாவின் தமிழ்நாடு மாநிலத்தில் உள்ள சென்னையில் உள்ள ஒரு வளைதடிப் பந்தாட்ட மைதானமாகும். இது சென்னை மாநகர மேனாள் தந்தை ம. இராதாகிருஷ்ணன் நினைவாகப் பெயரிடப்பட்டது. இங்கு 1996ஆம் ஆண்டு ஆண்கள் வாகையாளர் கோப்பைக்கான போட்டிகள் நடைபெற்றது. மேலும் திசம்பர் 2005-ல் போட்டியை மீண்டும் நடத்தியது. ஆசிய வளைதடி பந்தாட்ட வாகையாளர் போட்டி இடமாக 2007ஆம் ஆண்டும் இங்கு நடைபெற்றது. இதில் இந்தியா தென் கொரியாவை 7-2 என்ற வித்தியாசத்தில் வென்றது. இது சென்னை வளைத்தடி பந்தாட்ட சங்கத்தின் அனைத்து பிரிவு போட்டிகளுக்கும் மற்றும் உலக தொடர் வளைதடிப் பந்தாட்ட அணியான சென்னை சிறுத்தைகளின் சொந்த மைதானமாகவும் உள்ளது.

## முக்கிய பன்னாட்டு நிகழ்வுகள்

### 1996 ஆண்கள் வளைதடி பந்தாட்ட வாகையாளர் போட்டி
1996 ஆண்கள் வளைதடி பந்தாட்ட வாகையாளர் போட்டி திசம்பர் 7 முதல் 15 வரை, 1996ஆம் ஆண்டு இந்தியாவில் சென்னையில் புதிதாகக் கட்டப்பட்ட இந்த மைதானத்தில் நடந்தது. இந்த ஒலிம்பிக் போட்டிக்குப் பிந்தைய போட்டியில் பங்கேற்ற நாடுகள்: ஆத்திரேலியா, செருமனி, இந்தியா, நெதர்லாந்து, பாக்கித்தான் மற்றும் ஸ்பெயின்.

### 2005 வளைத்தடி பந்தாட்ட வாகையாளர் போட்டி
2005 ஆண்கள் வளைதடி பந்தாட்ட வாகையாளர் போட்டி என்பது ஆண்களுக்கான வளைதடி பந்தாட்ட வாகையாளர் போட்டியின் 27வது போட்டியாகும். இது 2005ஆம் ஆண்டு திசம்பர் 10 முதல் 18 வரை இந்தியாவில் சென்னையில் நடைபெற்றது.

### 2007 ஆண்கள் ஆசியக் கோப்பை வளைதடி பந்தாட்ட போட்டி
2007 ஆடவர் வளைதடி பந்தாட்ட ஆசியக் கோப்பை ஆண்களுக்கான போட்டி ஆசியக் கோப்பையின் ஏழாவது போட்டியாகும். இது 31 ஆகத்து முதல் 9 செப்டம்பர் 2007 வரை இந்தியாவில் சென்னையில் நடைபெற்றது. இந்தியா தங்கமும், கொரியா வெள்ளியும், மலேசியா வெண்கலமும் வென்றன.

### 2023 ஆண்கள் ஆசியக் கோப்பை வளைதடி பந்தாட்ட போட்டி
2023ஆம் ஆண்டிற்கான ஆடவர் வளைதடி பந்தாட்ட ஆசியக் கோப்பை போட்டி ஆசியக் கோப்பையின் ஏழாவது போட்டியாகும். இது ஆகத்து 3 முதல் 12ஆம் தேதி வரை இங்கு நடைபெற்றது. இந்தியா தங்கமும், மலேசியா வெள்ளியும், யப்பான் வெண்கலமும் வென்றன. இப்போட்டியில் பங்கேற்ற பிற நாடுகள் சீனா, பாக்கித்தான், தென்கொரியா ஆகும்.

## முக்கிய உள்நாட்டு நிகழ்வுகள்

# அகில இந்திய எம். சி. சி. முருகப்பா தங்கக் கோப்பை வளைதடிப் பந்தாட்ட போட்டி, சென்னை 
# 2012 உலக தொடர் வளைதடிப் பந்தாட்ட போட்டி,

## புதுப்பித்தல்
2004ஆம் ஆண்டு, திசம்பரில் 2005 வாகையாளர் போட்டியினை நடத்துவதற்கான இடத்தை தயார் செய்வதற்காகத் தமிழ்நாடு விளையாட்டு ஆணையத்தால் இந்த மைதானம் மறுவடிவமைப்பு செய்யப்பட்டு மேம்படுத்தப்பட்டது. மறுசீரமைப்பு இயக்கத்திற்குப் பிறகு, அரங்கம் மீண்டும் அமைக்கப்பட்ட செயற்கை மேற்பரப்பு மற்றும் பன்னாட்டுத் தரத்தில் ஒளி விளக்குகள் வசதி ஏற்படுத்தப்பட்டன்.

2023ஆம் ஆண்டு ஏழாவது ஆசியக் கோப்பை வளைதடி பந்தாட்டப்போட்டி 16 ஆண்டுகளுக்குப் பின்னர் நடைபெறுவதையொட்டி இம்மைதானத்தில் புதிய செயற்கை இழை மைதானமும் பார்வையாளர் மாடமும் தமிழ்நாடு அரசினால் 12 கோடி ரூபாய் செலவில் அமைக்கப்பட்டது.

## மேற்கோள்கள்

பகுப்பு:விளையாட்டு அரங்குகள்
பகுப்பு:சென்னை
இராசரத்தினம் விளையாட்டரங்கம்

**இராசரத்தினம் விளையாட்டரங்கம்** (*Rajarathinam Stadium*) என்பது இந்தியா, தமிழ்நாடு, சென்னை, எழும்பூரில் உள்ள மார்ஷல்ஸ் சாலையில் அமைந்துள்ள ஒரு மைதானமாகும். இது மாநில காவல் துறைக்குச் சொந்தமானது. இந்த மைதானம் முக்கியமாக காவல்துறையினரின் அணிவகுப்பு மைதானமாகப் பயன்படுத்தப்பட்டது.

## முன் சீரமைப்பு
காவல்துறை அணிவகுப்பு மைதானமாகப் பயன்படுத்தப்பட்டு வந்த இந்த மைதானம் தற்போது புதுப்பிக்கப்பட்டு வருகிறது. உள்ளூர் வாசிகளுக்குக் காலை நடைப்பயிற்சிக்கான இடமாகவும் இது விளங்குகிறது. புதுப்பிக்கப்படுவதற்கு முன், இது மூத்த காவல்துறை அதிகாரிகளுக்கு, குறிப்பாக காவல்துறை இயக்குநர்கள் அணிவகுப்பு மற்றும் நகரப் பள்ளிகளின் விளையாட்டுப் போட்டிகள் மற்றும் ஆண்டு நாள் கொண்டாட்டங்களுக்கான இடமாகவும் பயன்படுத்தப்பட்டது.

## புதுப்பித்தல்
2009ஆம் ஆண்டு மைதானத்தின் மீள் நிர்மாணப் பணியானது, முகாமை கட்டுவதற்கும் ஒரு பயிற்சி நிலையத்திற்கும்  31.655 மில்லியன் நிதி ஒதுக்கீட்டில் ஆரம்பிக்கப்பட்டது. தமிழ்நாடு காவல்துறை வீட்டுவசதி கழகம் வசம் கட்டுமானப் பணிகள் ஒப்படைக்கப்பட்டது. புதிய வசதிகள் ஒன்பது பாதைகளுடன் கூடிய 400-மீட்டர் நீளமான ஓடுபாதையை உள்ளடக்கியது. அலுவலகங்கள், நூலகம், வகுப்பறைகள் மற்றும் ஆண்கள் மற்றும் பெண்களுக்கான தங்குமிடங்களை உள்ளடக்கிய செயற்கை இழையால் மூடப்பட்ட பார்வையாளர் மாடம், முக்கியப் பிரதிநிதிகள் பகுதி, குளிரூட்டப்பட்ட காட்சிக்கூடம் மற்றும் வர்ணனையாளர்களுக்கான அறைகள், நான்கு பொது கழிப்பறைகள், மற்றும் இரண்டு தொகுதிகள் இணைக்கப்பட்ட கழிப்பறை என பல்வேறு வசதிகளுடன் கட்டப்பட்டுள்ளது. இரண்டு கூடுதல் பார்வையாளர்கள் அமரக்கூடிய மாடங்கள் ஒவ்வொன்றும் 4,521 சதுர அடி பரப்பில் கட்டப்பட்டுள்ளன.

## மேற்கோள்கள்

## வெளி இணைப்புகள்

பகுப்பு:சென்னையிலுள்ள விளையாட்டரங்குகள்
பகுப்பு:Coordinates on Wikidata
எம்ஆர்டி நிறுவனம்

**எம்ஆர்டி நிறுவனம்** (ஆங்கிலம்: *MRT Corp* அல்லது *Mass Rapid Transit Corporation* (**MRT Corp**)  (**MRTC**); மலாய்: *Mass Rapid Transit Corporation Sdn Bhd*) என்பது மலேசிய நிதி அமைச்சின் கீழ் இயங்கும்; மலேசிய அரசுக்குச் சொந்தமான நிறுவனமாகும். இந்த நிறுவனம் மலேசிய நிதி அமைச்சு (ஒருங்கிணைத்தல்) சட்டம் 1957-இன் (*Ministry of Finance Incorporation Act 1957*) கீழ் நிறுவப்பட்டது.

இந்த நிறுவனம் கோலாலம்பூரில் பொது விரைவு போக்குவரத்து திட்டத்தின் மேம்பாட்டு நிறுவனமாக அமைக்கப்பட்டது. அத்துடன், கோலாலம்பூர் மாநகரின் பொது போக்குவரத்து அமைப்பை மறுசீரமைப்பதற்கான நடவடிக்கையின் கீழ் மலேசிய அரசாங்கத்தின் கண்காணிப்பின் கீழ் உருவாக்கப்பட்ட நிறுவனமாகும்.

## பொது

எம்ஆர்டி நிறுவனம் செப்டம்பர் 2011-இல் நிறுவப்பட்டது. மற்றும் அக்டோபர் 2011-இல் கிள்ளான் பள்ளத்தாக்கு பெரும் விரைவு போக்குவரத்து திட்டத்தை (*Klang Valley Mass Rapid Transit Project*) (**KVMRT**) செயல்படுத்துவதற்கான உரிமை இந்த நிறுவனத்திற்கு வழங்கப்பட்டது. இந்தத் திட்டம் ஏற்கனவே பிரசரானா மலேசியா (*Prasarana Malaysia*) நிறுவனத்திடம் வழங்கப்பட்டு இருந்தது. பிரசரானா மலேசியா நிறுவனம் வேறு பல போக்குவரத்து தொடர்பான மேம்பாட்டு திட்டங்களில் ஈடுபட்டு இருந்ததால்  கிள்ளான் பள்ளத்தாக்கு பெரும் விரைவு போக்குவரத்து எம்ஆர்டி நிறுவனத்திற்கு வழங்கப்பட்டது.

பொது போக்குவரத்து திட்டத்தின் அனைத்து உயரமான கட்டமைப்புகள், தொடருந்து நிலையங்கள் மற்றும் தொடருந்துகளைப் பழுதுபார்க்கும் அல்லது செப்பனிடும் கிடங்ககங்களின் கட்டுமானத்தை கண்காணித்தல் போன்றவை இந்த நிறுவனத்தின் தலையாய பொறுப்புகளாகும். சுரங்கப் பாதைகள் மற்றும் மெட்ரோ நிலத்தடி நிலையங்களின் கட்டுமானங்கள் உள்ளடக்கிய நிலத்தடி வேலைகள் அனைத்தையும் இந்த நிறுவனம் கண்காணிக்கின்றது.

## கண்காணிப்பு தடங்கள்

*  காஜாங் வழித்தடம் 
*  புத்ராஜெயா வழித்தடம்
* ஜொகூர் பாரு-சிங்கப்பூர் விரைவு போக்குவரத்து அமைப்பு (கட்டுமானம் 2020-இல் தொடங்கியது)

## மேற்கோள்கள்

## மேலும் காண்க
* மலேசிய தொடருந்து போக்குவரத்து
* காஜாங் வழித்தடம்
* புத்ராஜெயா வழித்தடம்
* பிரசரானா மலேசியா

## வெளி இணைப்புகள்
*Mass Rapid Transit Corporation Sdn Bhd (MRT Corp)
*Prasarana Malaysia Berhad (Prasarana)
*Suruhanjaya Pengangkutan Awam Darat (SPAD)

பகுப்பு:கோலாலம்பூர்
பகுப்பு:மலேசியாவில் போக்குவரத்து
பகுப்பு:மலேசியத் தொடருந்து நிலையங்கள்
பகுப்பு:மலேசிய நிறுவனங்கள்
கார்ரயாவின் சேக் முகம்மது அமீர்

[thumb| ஓர் சைசு ([மணமகன்)இரண்டு வண்டி குதிரைகளைப் பிடித்துக் கொண்டிருக்கிறார்.]]
**கார்ரயாவின் சேக் முகம்மது அமீர்** (*Shaikh Muhammad Amir of Karraya*) (  ; 1830 ஆம் ஆண்டு முதல் 1840 ஆம் ஆண்டு வரை) பிரிட்டிசு ராசு காலத்தில் கல்கத்தா மாநிலத்தின் புறநகர்ப் பகுதியான பாலிகங்கில்  உள்ள கார்ராயாவைச் சேர்ந்த பெங்காலி ஓவியர் ஆவார்.   

## தொழில்
இவரது புரவலர் தாமசு கால்ராய்ட் ஆவார்.  பேன்னி பார்க்சு 1850 ஆம் ஆண்டு சில ஓவியங்களை  *சித்திரத்தைத் தேடி ஒரு யாத்ரீகத்தின் அலைதல்* என்ற இவரது புத்தகத்தில் கல்லச்சுக்கலை செய்தார்.  இவரது சில ஓவியங்கள் லண்டன் பிரித்தானிய நூலகத்தில் உள்ள இந்தியா அலுவலக பதிவுகளில் காணப்படுகின்றன.  பெருநகரக் கலை அருங்காட்சியகம் சேகரிப்பில் *[[இரண்டு]] [[வண்டி]] [[குதிரை|குதிரைகளைப்]] பிடித்துக் கொண்டிருக்கும் ஒரு சைசு ([[மணமகன்]])* ஓவியம் இடம் பெறுவதற்கு இவரும் காரணம் ஆகும். 

இவரின் மற்றொரு படைப்பு*[https://collections.britishart.yale.edu/catalog/tms:83333 , மணமகனுடன் ஒரு பே பந்தயக் குதிரை]* ஆகும். இப்படைப்பானது சமீபத்தில் பிரிட்டிசு கலைக்கான யேல் மையத்தால் கையகப்படுத்தப்பட்டது. இதை அருங்காட்சியகத்தின் ஆய்வு அறையில் சந்திப்பின் மூலம் பார்க்கலாம்.

## மேற்கோள்கள்

பகுப்பு:கொல்கத்தா நபர்கள்
திருநகர் வரதராஜ பெருமாள் கோயில்

**திருநகர் வரதராஜ பெருமாள் கோயில்** என்பது தமிழ்நாடு மாநிலத்தில் மதுரை மாவட்டத்தின் திருநகர் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும்.

கடல் மட்டத்திலிருந்து சுமார் 185 மீட்டர் உயரத்தில் அமைந்துள்ள திருநகர் வரதராஜ பெருமாள் கோயிலின் புவியியல் ஆள்கூறுகள்,  ஆகும்.

இக்கோயிலின் மூலவர் வரதராஜ பெருமாள் ஆவார். தாயார்கள் ஸ்ரீதேவி மற்றும் பூதேவி ஆவர். இக்கோயிலில் வரதவிநாயகர், கருடாழ்வார், நம்மாழ்வார், இராம ஆஞ்சநேயர், இராமானுசர், மணவாள மாமுனிகள், நாகர்கள் ஆகியோரும் அருள்பாலிக்கின்றனர்.
## மேற்கோள்கள்

## வெளி இணைப்புகள்
* GeoHack - திருநகர் வரதராஜ பெருமாள் கோயில்

பகுப்பு:மதுரை மாவட்டத்திலுள்ள பெருமாள் கோயில்கள்
மஞ்சள் குத பச்சைப் புறா

**மஞ்சள் குத பச்சைப் புறா** (*Yellow-vented green pigeon*)(*தெராரன் செய்முண்டி*) என்பது கொலம்பிடே குடும்பத்தில் உள்ள பறவை சிற்றினமாகும். இது லாவோஸ், மலேசியா, தாய்லாந்து மற்றும் வியட்நாமில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், மிதவெப்பமண்டல அல்லது வெப்பமண்டல சதுப்புநில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும் .

## மேற்கோள்கள்

பகுப்பு:தென்கிழக்காசியப் பறவைகள்
பகுப்பு:பச்சைப் புறாக்கள்
மிசோ தேசிய முன்னணியின் எழுச்சி

**மிசோ தேசிய முன்னணி எழுச்சி** என்பது வடகிழக்கு இந்தியாவின் அசாம் மாகாணத்தில் இருந்த மிசோரம் மாவட்டத்தில் வாழ்ந்த மிசோ மக்களுக்காக ஒரு இறையாண்மை கொண்ட தேசிய அரசை நிறுவுவதை நோக்கமாகக் கொண்ட இந்திய அரசுக்கு எதிரான கிளர்ச்சியாகும். இந்த எழுச்சி 28 பிப்ரவரி 1966 இல் தொடங்கியது. 1 மார்ச் 1966 அன்று முன்னாள் இராணுவ வீரர் லால்தெங்காதலைமையிலான மிசோ தேசிய முன்னணிப் படை  உருவானது. இந்த முன்னணிப் படையினர், அசாம் மாகாணத்தின் மிசோரம் மாவட்டத்தின் பல்வேறு பகுதிகளில் உள்ள அரசு அலுவலகங்கள் மற்றும் பாதுகாப்புப் படைகள் மீது ஒருங்கிணைந்த தாக்குதல்களை நடத்திய பின்னர் சுதந்திர மிசோரம் அரசை பிரகடனம் செய்தது. 25 மார்ச் 1966 அன்று மிசோ தேசிய முன்னணியினர்  கைப்பற்றிய அனைத்து இடங்களையும், இந்திய அரசின் வான்படை, தரைப்படை மற்றும் துணை இராணுவப் படைகள் பதிலடி கொடுத்து மீண்டும் கைப்பற்றியது. 

கிளர்ச்சியின் தீவிரம் காலப்போக்கில் படிப்படியாகக் குறைந்தாலும், அடுத்த இரண்டு தசாப்தங்களில் கிளர்ச்சிக்கு எதிரான நடவடிக்கைகள் தொடர்ந்தன. 1986ல் இந்திய அரசும், மிசோ தேசிய முன்னணி தலைவர்களும் இணைந்து மிசோரம் அமைதி ஒப்பந்தத்தில் கையெழுத்து இட்டது. இதன் மூலம் கிளர்ச்சி முடிவுக்கு வந்தது. மிசோரமுக்கு தனி மாநிலத் தகுதியும், தனி உயர் நீதிமன்றம் மற்றும் பல்கலைக்கழகம் நிறுவப்பட்டது.

## பின்னணி
1987ல் மிசோரம் மாநிலம் உருவாவதற்கு முன்பு, அசாம் மாகாணத்தின் மிசோ மாவட்டத்தில் பெரும்பான்மையாக வாழும் பழங்குடி கிறித்துவ மிசோ மக்கள் வாழ்ந்தனர். அசாம் மாகாண அரசு தங்களை (மிசோ மக்களை) மாற்றாந்தாய் பிள்ளைகளாக நடத்தப்படுவதாக நீண்ட காலமாக புகார் அளித்து, மிசோக்களுக்கு தனி மாநிலம் கோரியது.

ஒவ்வொரு 48 ஆண்டுகளுக்கு ஒரு முறை மௌடம் எனப்படும் சுழற்சியான சூழலியல் நிகழ்வு இப்பகுதியில் பரவலான பஞ்சத்திற்கு வழிவகுக்கிறது. 1959ல் இத்தகைய பஞ்சம் தொடங்கியபோது, நிலமையை அசாம் அரசு சரியாக கையாளதால் மிசோ மக்கள் ஏமாற்றமடைந்தனர். 1960ம் ஆண்டு மாநிலத்தின் அலுவல் மொழியாக அசாமிய மொழி அறிமுகப்படுத்தியது. மேலும் மிசோ மொழியைக் கருத்தில் கொள்ளாததால், மிசோ மக்களுக்கு அசாம் அரசின் மீது  அதிருப்தி மற்றும் எதிர்ப்புகளுக்கு வழிவகுத்தது.

அரசாங்கத்தின் மீது பெருகிய அதிருப்தி, இறுதியில் முன்னாள் இராணுவ வீரர் லால்தெங்கா தலைமையில் மிசோ தேசிய முன்னணி  பிரிவினைவாத இயக்கம் தோன்றியது. இந்த முன்னணி மிசோ மக்களுக்கு தனியாக மிசோரம் இறையாண்மை கொண்ட சுதந்திர தேசத்தை நிறுவுவதை நோக்கமாக அறிவித்தது.
## இதனையும் காண்க
* லால்தெங்கா
* மிசோ தேசிய முன்னணி
* மௌடம்
* மணிப்பூர் இராச்சியம்
* திரிபுரா இராச்சியம்

## மேற்கோள்கள்

## வெளி இணைப்புகள்
* *[https://web.archive.org/web/20131202230636/http://www.c-s-p.org/flyers/978-1-4438-4042-2-sample.pdf The Mizo Uprising]: Assam Assembly Debates on the Mizo Movement, 1966-1971* by Dr. J. V. Hluna and Rini Tochhawng, Cambridge Scholars Publishing

பகுப்பு:இந்தியாவில் பிரிவினைவாதம்
பகுப்பு:மிசோரத்தின் வரலாறு
பிரசியோடைமியம் ஆர்சனேட்டு

**பிரசியோடைமியம் ஆர்சனேட்டு** (Praseodymium arsenate) என்பது PrAsO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இதன் பெரோமின் மாற்ற வெப்பநிலை எனப்படும் நிரந்தர மின் துருவமுனைப்பு மாற்ற வெப்பநிலை அளவு 52 பாகை செல்சியசு வெப்பநிலையாகும்.
## தயாரிப்பு
சோடியம் ஆர்சனேட்டுடன் (Na3AsO4) பிரசியோடைமியம் குளோரைடு (PrCl3) கரைசலை சேர்த்து வினைபுரியச் செய்தால் பிரசியோடைமியம் ஆர்சனேட்டு தயாரிக்கப்படுகிறது:

: Na3AsO4 + PrCl3 → 3 NaCl + PrAsO4↓

விகிதவியல் அளவுகளில் சூடான நீர்த்த நைட்ரிக் அமிலத்தில் பிரசியோடைமியம்(III,IV) ஆக்சைடு மற்றும் ஈரமோனியம் ஐதரசன் ஆர்சனேட்டு ஆகியவற்றை வினைபுரியச் செய்வதன் மூலமும் இச்சேர்மத்தை  தயாரிக்கலாம்:
## மேற்கோள்கள்

பகுப்பு:பிரசியோடைமியம்(III) சேர்மங்கள்
பகுப்பு:ஆர்சனேட்டுகள்
அருண் குமார் பசாசு

**அருண் குமார் பசாசு** (*Arun Kumar Bajaj*)  *ஆகா ஊசி மனிதர்* என்று அழைக்கப்பட்ட  இயந்திர பூத்தையல் கலைஞர் ஆவார். இவர் 1983 ஆம் ஆண்டு சூன் மாதம் 2 ஆம் தேதி பிறந்தார். இவர் இந்திய நாட்டின் பஞ்சாப் மாநிலத்தின் பாட்டியாலா பகுதியைச் சேர்ந்தவர் ஆவார். 2018 ஆம் ஆண்டு சனவரி மாதம் இந்தியப் பிரதமர் நரேந்திர மோடிக்கு பசாசு ஒரு நூல் ஓவியத்தை வழங்கினார். சகீத் பகத் சிங், இயேசு, குரு கோவிந்த் சிங், கிருசுணர், அன்னை தெரசா மற்றும் முதல்வர் பிரகாசு சிங் பாதல் ஆகியோரின் உருவப்படங்களையும் இவர் உருவாக்கியுள்ளார்.

## தனிப்பட்ட வாழ்க்கை
அருண் சஞ்சிதா பசாசை மணந்தார்.

## மேற்கோள்கள்

பகுப்பு:1983 பிறப்புகள்
பகுப்பு:வாழும் மக்கள்
பகுப்பு:இந்திய ஓவியர்கள்
பகுப்பு:இந்தியக் கலைஞர்கள்
தேசிய தொழில்நுட்பக் கழகம், மிசோரம்

**தேசிய தொழில்நுட்பக் கழகம் மிசோரம்** (*National Institute of Technology Mizoram*) (**NIT Mizoram,** or **NITMZ**) இந்திய அரசின் இந்திய அரசின் கல்வி அமைச்சகத்தின் கீழ் செயல்படும் 31 தேசியத் தொழில்நுட்பக் கழகங்களில் ஒன்றாகும். இது வடகிழக்கு இந்தியாவின் மிசோரம் மாநிலத்தின் தலைநகரான அய்சால் நகரத்தில் அமைந்துள்ளது. இது 2010ம் ஆண்டில் நிறுவப்பட்டது. 13 அக்டோபர் 2012 அன்று மிசோரம் தேசிய தொழில்நுட்பக் கழகத்தின் கட்டிட வளாகத்திற்கு அடிக்கல் நாட்டப்பட்டது. இந்த தேசியத் தொழில் நுட்பக் கழகத்தில் இளநிலை மற்றும் முதுநிலை தொழில் நுட்பப் பட்டப் படிப்புகளும், ஆய்வுப் படிப்புகளும் கொண்டது. இத்தொழில் நுட்பக் கழகத்தில் ஒருங்கிணைந்த நுழைவுத் தேர்வுகள் மூலம் மாணவர்கள் சேர்க்கை நடைபெறுகிறது.

## பயிற்றுவிக்கப்படும் பாடங்கள்
* கணினி அறிவியல் மற்றும் பொறியியல்
* மின்னணுவியல் மற்றும் தகவல் தொடர்பு பொறியியல்
* இயந்திரவியல் பொறியியல்
* மின்சார பொறியியல்
* கட்டிடப் பொறியியல்
* வேதியியல்
* இயற்பியல்
* கணிதவியல்
* மனிதநேயம் மற்றும் சமூக அறிவியல்

## மேற்கோள்கள்

## வெளி இணைப்பு
* 

பகுப்பு:மிசோரத்தில் கல்வி
பகுப்பு:இந்தியப் பல்கலைக்கழகங்கள்
பகுப்பு:இந்தியக் கல்வி அமைச்சகம்
மிசோரம் சட்டப் பேரவை

**மிசோரம் சட்டப் பேரவை** (*'Mizoram Legislative Assembly*) வடகிழக்கு இந்தியாவின் மிசோரம் மாநிலத்தின் ஓரவை முறைமை  கொண்ட மிசோரம் சட்டப் பேரவை ஆகும். இச்மிசோரம் சட்டப் பேரவையின் வளாகம் அய்சால் நகரததில் உள்ளது. மிசோரம் சட்டப் பேரவை 40 உறுப்பினர்களைக் கொண்டது. மிசோரம் சட்டப் பேரவையிற்கு இறுதியாக 2018ம் ஆண்டில் சட்டப் பேரவைத் தேர்தல் நடைபெற்றது. அடுத்த தேர்தல் நவம்பர் 2023-இல் நடைபெறவுள்ளது.

தற்போது இச்சட்டப் பேரவைப் பேரவைத் தலைவராக மிசோ தேசிய முன்னணியைச் சேர்ந்த லால்ரின்லியான சைலோ  உள்ளார். முதலமைச்சராக மிசோ தேசிய முன்னணியைச் சேர்ந்த சோரம்தாங்காவும், எதிர்க்கட்சி தலைவராக  ஜோரம் மக்கள் இயக்கத்தின் லால்துஹோமா உள்ளார்.

## சட்ட சபை பட்டியல்

## இதனையும் காண்க
* 2023 மிசோரம் சட்டப் பேரவைத் தேர்தல்

## அரசியல் கட்சி வாரியாக சட்டப் பேரவை உறுப்பினர்கள்
மிசோரம் சட்டப் பேரவை 40 உறுப்பினர்களைக் கொண்டது. எதிர்க்கட்சி தலைவர் கட்சி தாவியதால் தகுதி நீக்கம் செய்யப்பட்டுள்ளார்.
* மிசோ தேசிய முன்னணி உறுப்பினர்கள் = 27
* ஜோரம் மக்கள் இயக்கம் உறுப்பினர்கள் =  6
* இந்திய தேசிய காங்கிரசு உறுப்பினர்கள்=   5
* பாரதிய ஜனதா கட்சி உறுப்பினர்கள்  =     1
## மேற்கோள்கள்

## வெளி இணைப்புகள்
* 


பகுப்பு:மிசோரம்
பகுப்பு:இந்திய மாநிலங்களின் சட்டமன்றங்கள்
பகுப்பு:மிசோரம் அரசு
பேரியம் ஆர்த்தோ தைட்டனேட்டு

**பேரியம் ஆர்த்தோ தைட்டனேட்டு** (*Barium orthotitanate*) என்பது Ba2TiO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஒரு நிறமற்ற திண்மப் பொருளாகும். பேரியம் தைட்டனேட்டுடன் கொண்டுள்ள தொடர்பின் காரணமாக இது ஒரு பயனுள்ள மின்பீங்கான் பொருளாகப் பயன்படுகிறது.
## கட்டமைப்பு

P21/n சமச்சீர்நிலையுடன் கூடிய குறைந்த வெப்பநிலை (β) கட்டம் மற்றும் P21nb சமச்சீர்நிலையுடன் கூடிய உயர் வெப்பநிலை (α′) கட்டம் என்ற இரண்டு நிலைகளை பேரியம் ஆர்த்தோ தைட்டனேட்டு கொண்டுள்ளது. இதன் கட்டமைப்பு தைட்டனேட்டுகளில் அசாதாரணமானதாகும். ஏனெனில் இதன் தைட்டானியம் அணுக்கள் ஆறு-ஆக்சிசன் எண்முகங்களுக்குப் பதிலாக  நான்கு-ஆக்சிசன் நான்முகிகளில் அமர்ந்திருக்கும்.
## மேற்கோள்கள்


பகுப்பு:பேரியம் சேர்மங்கள்
பகுப்பு:தைட்டனேட்டுகள்
புள்ளி காட்டுப்புறா

**புள்ளி காட்டுப்புறா** (*Speckled wood pigeon*)(***கொலம்பா கோட்க்சோனி***) என்பது கொலம்பிடே குடும்பத்தைச் சேர்ந்த நடுத்தர அளவிலான புறா சிற்றினம் ஆகும். இது காஷ்மீரிலிருந்து வடகிழக்கு இந்தியா, கிழக்கு திபெத், மத்திய சீனா, யுன்னான் மற்றும் மியான்மர் வரையிலான மலைக்காடுகளில் வாழ்கிறது.

## விளக்கம்
புள்ளி காட்டுப்புறாவின் உடலின் மேல் பகுதியில் கழுத்தினைத் தவிர முழுவதும் அரக்கு பழுப்பு நிறத்தில் உள்ளது. பல புறாக்களைப் போலவே மாறுபட்டது. இதன் உடலின் கீழ்ப் பகுதி புள்ளிகளுடன் கூடியது. இந்தப் பறவையின் நீளம் 38 சென்டிமீட்டர் ஆகும்.
[இடது|thumb| [பூட்டான்|பூட்டானில் புள்ளி மரப் புறா]]

## மேற்கோள்கள்

## வெளி இணைப்புகள்

* புள்ளி மரப் புறாவின் படம்

பகுப்பு:திபெத்தியப் பறவைகள்
பகுப்பு:நேபாளப் பறவைகள்
கொமொரோசு இடலைப் புறா

**கொமொரோசு இடலைப் புறா** (*Comoro olive pigeon*)(***கொலம்பா பொலேனி***) அல்லது **கொமொரோசு இராமரோன் புறா** அல்லது **கொமொரோசு புறா** என்றும் அழைக்கப்படுகிறது. இது கொலம்பிடே குடும்பத்தில் உள்ள பறவை சிற்றினம் ஆகும். இது கொமொரோசு மற்றும் மயோட்டேயில் வாழ்கிறது. வாழ்விட இழப்பு காரணமாக இது அரிதாகி வருகிறது.

## விளக்கம்
மற்ற புறா இனங்களிலிருந்து எளிதில் வேறுபடுத்திக் காட்டக்கூடியது, கொமொரோசு இடலைப் புறா கொமோரோ தீவுகளில் உள்ள மிகப்பெரிய பறவையாகும். இது கருமையான இறகுகளைக் கொண்டுள்ளது. இளம்பருவப் புறாக்கள் பிரகாசமான மஞ்சள் நிறத்தில் இருக்கும். அதேசமயம் வயதான புறாக்கள் மந்தமான பச்சை அல்லது பழுப்பு நிறத்தில் காணப்படும். கொமொரோசு இடலைப் புறா "குக்-ஓஹூ ஹூ ஹூ" என்ற ஆழமான ஒலியினை உருவாக்குகிறது.

## வாழ்விடம்
இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகளாகும். மேலும் இது கொமொரோசு (குறிப்பாக கர்தாலா மலை ) மற்றும் மயோட்டேயில் காணப்படுகிறது. மயோட்டே பகுதிகளில் அதிக அடர்த்தியுடன் காணப்படுகிறது.

## நிலை
பெரும் கொமோரோவின் சில பகுதிகளில் உள்ளூரில் பொதுவானதாக விவரிக்கப்பட்டாலும், கொமொரோசு இடலைப் புறா பொதுவாகச் சிறிய எண்ணிக்கையுடன் காணப்படும் அரிதான பறவையாகும். அது எதிர்கொள்ளும் முக்கிய அச்சுறுத்தல் இது வாழும் வன வாழ்விடத்தை அகற்றுவதாகும். இந்தப் புறா வாழும் நான்கு தீவுகளிலும் வேட்டையாடப்படுகிறது. கொமொரோசு புறாக்களின் எண்ணிக்கையின் நிலை தெரியவில்லை. ஆனால் மொத்த மக்கள்தொகை 10,000க்கும் குறைவாக இருக்கலாம். பன்னாட்டு இயற்கைப் பாதுகாப்புச் சங்கம் இதனை "அச்சுறு நிலை அண்மித்த இனமாக" அறிவித்துள்ளது.

## மேற்கோள்கள்


பகுப்பு:புறாக்கள்
முல்லைத்தீவு கலங்கரை விளக்கம்

**முல்லைத்தீவு கலங்கரை விளக்கம்** (*Mullaitivu Lighthouse*) என்பது இலங்கையின் வடக்கே முல்லைத்தீவில் உள்ள ஒரு கலங்கரை விளக்கமாகும். 1896-ல் இந்த கலங்கரை விளக்கம் கட்டப்பட்டது.  கலங்கரை விளக்கம் இரும்பு சட்டம் கொண்டு கோபுரம் அமைக்கப்பட்டது. இந்த கலங்கரை விளக்கம் 1996/97-ல் இலங்கை உள்நாட்டுப் போரின் போது அழிக்கப்பட்டதாக நம்பப்படுகிறது.

## மேலும் பார்க்கவும்

* இலங்கையில் உள்ள கலங்கரை விளக்கங்களின் பட்டியல்

## மேற்கோள்கள்

பகுப்பு:இலங்கையில் உள்ள கலங்கரை விளக்கங்கள்
பகுப்பு:முல்லைத்தீவிலுள்ள கட்டடங்களும் கட்டமைப்புக்களும்
இரும்பு(II) அசிட்டேட்டு

**இரும்பு(II) அசிட்டேட்டு**  (*Iron(II) acetate*) என்பது Fe(CH3COO)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் ஒருங்கிணைவு அணைவுச் சேர்மமாகும். அசுத்த மாதிரிகள் சிறிது நிறத்தில் இருந்தாலும் இது ஒரு வெள்ளை நிற திண்மப் பொருளாகும். ஓர் இளம் பச்சை நிற நான்கு நீரேற்று அறியப்படுகிறது.  இது தண்ணீரில் நன்றாகக் மிகவும் கரையும்.

## தயாரிப்பு

இரும்புத் தூள் மின்னாற்பகுப்பில் அசிட்டிக் அமிலத்துடன் வினைபுரிந்து ஐதரசன் வாயுவை வெளியேற்றி இரும்பு அசிடேட்டைக் கொடுக்கிறது.

:Fe + 2 CH3CO2H → Fe(CH3CO2)2 + H2
இரும்பு ஆக்சைடு அல்லது இரும்பு ஐதராக்சைடுடன் அசிட்டிக் அமிலத்தைச் சேர்த்து வினைபுரியச் செய்தால் நீரேற்றப்பட்ட இரும்பு(II) அசிட்டேட்டு வடிவம் உருவாக்கப்படுகிறது.

அசிட்டிக் அமிலத்துடன் இரும்புத் துண்டுகளை சேர்த்து வினைபுரியச் செய்யும் போது பல்வேறு இரும்பு(II) மற்றும் இரும்பு(III) அசிடேட்டுகளின் பழுப்பு நிற சேர்மம் கிடைக்கிறது. இது சாயமிடுதலில் பயன்படுத்தப்படுகிறது.

## கட்டமைப்பு
அசிடேட்டு ஈந்தணைவிகள்  ஒன்றோடொன்று இணைக்கப்பட்ட எண்முக Fe(II) மையங்களைக் கொண்ட பல்லுருவக் கட்டமைப்பை இரும்பு(II) அசிட்டேட்டு ஏற்றுக்கொள்கிறது. இது ஓர் ஒருங்கிணைப்பு பலபடியாகும்.

## பயன்கள்
சாயத் தொழிலில் இரும்பு அசிடேட்டு  ஒரு நிறங்கௌவி சாயமாகப் பயன்படுத்தப்படுகிறது. கருங்காலி  மரத்தை உருவாக்குவது இத்தகைய ஒரு செயல்முறையாகும்.

## மேற்கோள்கள்

பகுப்பு:இரும்பு(II) சேர்மங்கள்
பகுப்பு:அசிட்டேட்டுகள்
பிருத்வி நாத் கவுலா

**பிருத்வி நாத் கவுலா**  (*Prithvi Nath Kaula*) இந்தியாவின் வாரணாசியில் உள்ள பனாரசு இந்து பல்கலைக்கழகத்தில் பணிபுரிந்த ஒரு  நூலகர் அவார். 1924 முதல் 2009 ஆம் ஆண்டு வரையிலான காலத்தில் இவர் வாழ்ந்தார்.  நூலகம் மற்றும் தகவல் அறிவியல் துறையில் ஒரு நிபுணராகவும்  எழுத்தாளராகவும் இயங்கினார்.  அறுபது புத்தகங்களையும் தனிவரைவுகளையும் கவுலா எழுதியுள்ளார். ஆறு தொழில்முறை இதழ்களை நிறுவி அவற்றின் ஆசிரியராகவும் இருந்துள்ளார், 400 எண்ணிக்கைக்கும் மேற்பட்ட அறிவார்ந்த இதழ்கள், 400 எண்ணிக்கைக்கும்  மேற்பட்ட சக மதிப்பாய்வுகள், 43 நூற் பட்டியல்கள் மற்றும் 6000 குறிப்புகளை கவுலா எழுதியுள்ளார். 2004 ஆம் ஆண்டு [இந்திய அரசு பிருத்வி நாத் கவுலாவிற்கு [பத்மசிறீ விருதை வழங்கிச் சிறப்பித்தது.

## ஆரம்ப கால வாழ்க்கை
பிருத்வி நாத் கௌலா 1924 ஆம் ஆண்டு பிரித்தானிய இந்தியாவின் சம்மு காசுமீரில் உள்ள சிறீநகரில் ஒரு காசுமீரி பண்டிட் குடும்பத்தில் பிறந்தார்.  இவரது குடும்பம் கீழ் நடுத்தர வர்க்கத்தைச் சேர்ந்தது. வாரணாசியில் உள்ள பனாரசு இந்து பல்கலைக்கழகத்தில் கலைப் பீடத்தின் உயர்கல்வியை முடித்தார். 1947 ஆம் ஆண்டில்  பிலானியில் உள்ள *பிர்லா கல்வி அறக்கட்டளையில்* நூலகராகப் பணியாற்றினார். பின்னர் இவர் மத்திய நூலகத்தின் நூலகராகவும் பனாரசு இந்து பல்கலைக்கழகத்தின் , நூலகம் மற்றும் தகவல் அறிவியல் துறைத் தலைவராகவும் பணியாற்றினார். பின்னர் இதே பல்கலைக்கழகத்தின்  கலை பீடத்தின் கல்வித் தலைவராகவும் பணியாற்றினார்.

## மேற்கோள்கள்

பகுப்பு:2009 இறப்புகள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:1924 பிறப்புகள்
கல்பனா இரமேஷ் நர்கிரே

**கல்பனா இரமேஷ்** **நர்கிரே** (*Narhire Kalpana Ramesh*)**(**) (பிறப்பு 25 அக்டோபர் 1969) என்பவர் உஸ்மானாபாத் மாவட்டத்தைச் சேர்ந்த சிவசேனா அரசியல்வாதி ஆவார். இவர் மகாராட்டிராவின் உஸ்மானாபாத் தொகுதியைப் பிரதிநிதித்துவப்படுத்தும்  வகையில் இந்தியாவின் பதினான்காவது மக்களவை உறுப்பினராக இருந்தார். இவர் மகாராட்டிர சட்டப்பேரவை உறுப்பினராக 1995 முதல் 2004 வரை பணியாற்றினார்.

## வகித்த பதவிகள்

* 1995: மகாராட்டிரா சட்டப் பேரவை உறுப்பினர் (1வது முறை) 
* 1999: மகாராட்டிர சட்டப் பேரவைக்கு மீண்டும் தேர்ந்தெடுக்கப்பட்டார் (2வது முறை)
* 2004: 14வது மக்களவை உறுப்பினர்

## மேற்கோள்கள்

## வெளி இணைப்புகள்

* சிவசேனா முகப்பு பக்கம்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:சிவ சேனா அரசியல்வாதிகள்
பகுப்பு:14வது மக்களவை உறுப்பினர்கள்
பகுப்பு:1969 பிறப்புகள்
பகுப்பு:வாழும் மக்கள்
மதுரை நவநீத கிருஷ்ணன் கோயில்

**மதுரை நவநீத கிருஷ்ணன் கோயில்** என்பது தமிழ்நாடு மாநிலத்தில் மதுரை மாவட்டத்தின் மதுரை நகரில் வடக்கு மாசி வீதியில் அமையப் பெற்றுள்ள ஒரு பெருமாள் கோயில் ஆகும். மதுரை மீனாட்சி அம்மன் கோயிலுக்கு வடபகுதியில் இக்கோயில் அமைந்துள்ளதால் 'வடக்கு கிருஷ்ணன் கோயில்' என்ற இன்னொரு பெயரும் உண்டு. இக்கோயிலில் சுமார் 38 அடி உயரம் கொண்ட, தமிழ்நாட்டிலேயே உயரமான வழுக்கு மரம் அமைத்து, வழுக்கு மரம் ஏறுதல் போட்டி, ஆண்டு தோறும் கிருஷ்ண ஜெயந்தி திருவிழாவை முன்னிட்டு நடத்தப்படுகிறது. இக்கோயிலில் நவநீத கிருஷ்ணன் உலா வரும் பூப்பல்லக்கு, ஆசியாவிலேயே நீளமானது என்ற சிறப்பு வாய்ந்தது.

கடல் மட்டத்திலிருந்து சுமார் 191 மீட்டர் உயரத்தில்,  என்ற புவியியல் ஆள்கூறுகள் கொண்டு, மதுரை நவநீத கிருஷ்ணன் கோயில் அமைந்துள்ளது.

இக்கோயிலின் மூலவர் நவநீத கிருஷ்ணன் ஆவார். தாயார்கள் சத்தியபாமா மற்றும் ருக்மணி ஆவர். இக்கோயிலில் ஹயக்ரீவர், ஆஞ்சநேயர், காளி அம்மன், நாகர் ஆகியோரும் அருள்பாலிக்கின்றனர். இக்கோயிலின் இராசிச் சக்கரம் மற்றும் யோக சக்கரம் ஆகியவையும் வணங்கத் தக்கவைகளாகும்.

## மேற்கோள்கள்

## வெளி இணைப்புகள்
* GeoHack - மதுரை நவநீத கிருஷ்ணன் கோயில்

பகுப்பு:மதுரை மாவட்டத்திலுள்ள பெருமாள் கோயில்கள்
கோகர்

**கோகர்** (Khokhar) எனப்படுவர் பஞ்சாபின் போதோகர் பீடபூமியை பூர்வீகமாகக் கொண்ட ஒரு பழங்குடி இனத்தவர் ஆவர். இவர்கள் சிந்து மற்றும் இந்திய மாநிலங்களான பஞ்சாப் மற்றும் அரியானாவிலும் காணப்படுகின்றனர். "கோகர்" என்ற சொல் பாரசீக மொழியைச் சேர்ந்ததாகும். இதன் பொருள் "ரத்த வெறி கொண்ட" என்பதாகும்.

## மேற்கோள்கள்

பகுப்பு:பஞ்சாபி பழங்குடிகள்
மார்க்கோ போலோவின் பயணங்கள்

***உலகின் அற்புதங்களின் நூல்*** (*Book of the Marvels of the World*) என்பது இத்தாலிய பயணி மார்க்கோ போலோவால் சொல்லப்பட்ட கதைகளில் இருந்து உருசுதிசெல்லோ தா பிசா என்பவர் எழுதிய ஒரு 13ஆம் நூற்றாண்டு பயண நூல் ஆகும். இது ஆங்கிலத்தில் பொதுவாக ***மார்க்கோ போலோவின் பயணங்கள்*** (*The Travels of Marco Polo*) என்று அறியப்படுகிறது. 1271 மற்றும் 1295க்கு இடையில் ஆசியாவில் போலோ மேற்கொண்ட பயணங்களையும், குப்லாய் கானின் அரசவையில் அவரது அனுபவங்களையும் குறித்து இந்நூல் விளக்குகிறது.

## மேற்கோள்கள்

பகுப்பு:புவியியல் நூல்கள்
பகுப்பு:பயண நூல்கள்
சந்தேரி யுத்தம்

**சந்தேரி யுத்தம்** (Battle of Chanderi) அல்லது **சந்தேரி முற்றுகை** என்பது கன்வா யுத்ததிற்கு பிறகு நடைபெற்ற ஒரு முற்றுகையாகும். இதில் முகலாய பேரரசர் பாபர் இராசபுத்திர கூட்டமைப்பை தோற்கடித்தார். வட இந்தியாவில் முகலாய ஆட்சியை தீர்க்கமாக நிறுவினார். மீண்டும் வளர்ந்து வந்த இராசபுத்திர சக்திகளை ஒடுக்கிய அதே நேரத்தில் வட இந்தியாவின் முதன்மை நிலைக்காக இந்த யுத்தமானது இராசபுத்திரர்கள் மற்றும் முகலாயர்கள் இடையே நடைபெற்றது. செய்தியை அறிந்த இராணா சங்கா பாபருடனான தன்னுடைய சண்டையை மீண்டும் புதுப்பிப்பதற்காக போர் ஆயத்தங்களை மீண்டும் தொடங்கினார். பாபர் இராணா சங்காவை தனிமைப்படுத்த முடிவு செய்தார். மல்வாவின் ஆட்சியாளரும், இராணா சங்காவின் கூட்டாளியுமான மேதினி ராயை இராணுவ ரீதியில் தோற்கடிக்க முடிவு செய்தார். இறுதியாக திசம்பர் 1527இல் மல்வாவில் இருந்த சந்தேரி கோட்டையை நோக்கி ஒரு சுற்றுப் பாதையை தேர்ந்தெடுத்து பாபர் அணி வகுத்தார். சந்தேரியானது மல்வா இராச்சியத்தின் தலைநகரமாக இருந்தது. 20 சனவரி 1528 அன்று சந்தேரியை அடைந்த பிறகு, அமைதி நடவடிக்கைக்காக சந்தேரியை தனக்கு கொடுத்தால் சம்சபாத்தை மேதினி ராய்க்கு கொடுக்க முன் வருவதாக பாபர் கூறினார். ஆனால் ராய் இதை நிராகரித்தார்.

சந்தேரியின் வெளிப்புற கோட்டையானது பாபரின் இராணுவத்தால் இரவில் கைப்பற்றப்பட்டது. அடுத்த நாள் காலையில் மேல் கோட்டையானது கைப்பற்றப்பட்டது. தாக்குதல் தொடங்கி 1 மணி நேரத்திற்குள்ளாகவே மேற்புறம் உள்ள கோட்டை வீழ்ந்ததை கண்டு பாபர் ஆச்சரியத்தை வெளிக்காட்டினார்.

கன்வா யுத்தத்தைப் போலவே கொல்லப்பட்டவர்களின் மண்டையோடுகளைக் கொண்டு ஒரு கோபுரத்தை அமைக்க பாபர் ஆணையிட்டார். இது ஒரு காட்டுமிராண்டித்தனமான நடவடிக்கையாக கருதப்படுகிறது. தன் எதிரிகளுக்கு எதிராக தைமூரும் இதே போன்ற பழக்க வழக்கத்தை பின்பற்றினார். சந்திரா என்ற வரலாற்றாளரின் கூற்றுப் படி, இதன் பொருளானது வெற்றியைக் குறித்தல் மற்றும் எதிரிகளை பயங்கரவாதத்திற்கு உள்ளாக்குதல் ஆகியவை ஆகும். பசௌர் என்ற இடத்தில் ஆப்கானியர்களுக்கு எதிராகவும் இதே போன்ற உத்தியை பாபர் முன்னர் பயன்படுத்தி இருந்தார்.

## மேற்கோள்கள்

பகுப்பு:Coordinates on Wikidata
பகுப்பு:மத்தியப் பிரதேச வரலாறு
மிசோ யூனியன்

**மிசோ யூனியன்** (*Mizo Union* (6 ஏப்ரல் 1946 – 12 சனவரி 1974), வடகிழக்கு இந்தியாவின் அசாம் மாகாணத்தின் மிசோ மலைகள் பகுதியில் 6 ஏப்ரல் 1946 அன்று அய்சால் நகரத்தில் நிறுவப்பட்ட முதல் அரசியல் கட்சியாகும். 1951, 1957, 1962 மற்றும் 1966ம் ஆண்டுகளில் நடைபெற்ற பொதுத்தேர்தல்களில் இக்கட்சி மிசோ மலைகள் மாவட்டக் குழு தேர்தல்களில் பெரும்பான்மை பெற்றது.

1958களில் வடகிழக்கு இந்தியாவில் குறிப்பாக மிசோ மலைகள், மணிப்பூர், திரிபுரா, நாகலாந்து பகுதிகளில் மௌடம் எனும் மூங்கில் காடுகள் ஒரே நேரத்தில் பூத்த காரணத்தினால், எலிகள் அளவுக்கு அதிகமாக உற்பத்தியாகி, விளைச்சலை சேதப்படுத்தியதால் பெரும் பஞ்சம் ஏற்பட்டது.  இதனால் மிசோ மலைப்பகுதிகளில் மிசோ தேசிய முன்னணியின் எழுச்சி ஏற்பட்டதுடன், லால்தெங்கா தலைமையில் மிசோ தேசிய முன்னணி நிறுவப்பட்டது. இதனால் மிசோ யூனியன் கட்சி கலைக்கப்பட்டது. மேலும் 1974ல் மிசோ யூனியன் கட்சி ஆதரவாளர்கள் இந்திய தேசிய காங்கிரசு கட்சியுடன் இணைந்தனர்.
## மேற்கோள்கள்

பகுப்பு:மிசோரம்
பகுப்பு:மிசோரம் அரசியல் கட்சிகள்
வெண்பிடரி புறா

**வெண்பிடரி புறா** (*White naped pigeon*)(***கொலம்பா அல்பினுச்சா***) என்பது கொலம்பிடே குடும்பத்தில் உள்ள பறவை சிற்றினமாகும். இது ஒரு மாறுபட்ட வரம்பைக் கொண்டுள்ளது: ஒருபுறம் கமரூன் மலைகளிலும், மறுபுறம் ஆல்பர்டைன் பிளவு மலைக்காடுகளிலும் காணப்படுகிறது.

வெண்பிடரி புறாவின் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட அழிவால் அச்சுறுத்தப்படுகிறது.

## நிலை
காங்கோ மக்களாட்சிக் குடியரசின் சில பகுதிகளில் உள்ளூரில் பொதுவானது என விவரிக்கப்பட்டாலும், வெண்பிடரி புறா பொதுவாக வரையறுக்கப்பட்ட வரம்பைக் கொண்ட ஒரு அரிதான பறவையாகும். இது எதிர்கொள்ளும் முக்கிய அச்சுறுத்தல், இப்புற வாழும் காடுகளின் வாழ்விடத்தை அகற்றுவதாகும், இருப்பினும் இது இரண்டாம் நிலை வனப்பகுதியில் வாழக்கூடியது. காபி தோட்டங்களில் இந்த புறா வாழ்வது பதிவாகியுள்ளது. இதன் எண்ணிக்கையின் போக்கு தெரியவில்லை. பன்னாட்டு இயற்கை பாதுகாப்பு சங்கம் இதன் பாதுகாப்பு நிலையை "அச்சுறு நிலையை அண்மித்த இனமாக" மதிப்பிட்டுள்ளது.

## மேற்கோள்கள்

பகுப்பு:புறாக்கள்
குப்பி சட்டமன்றத் தொகுதி

**குப்பி சட்டமன்றத் தொகுதி** (*Gubbi Assembly constituency*) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது துமக்கூரு மாவட்டத்தில் உள்ளது. துமக்கூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 135 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:தும்கூர் மாவட்டம்
திபெத்தியக் காட்டுச்சில்லை

**திபெத்தியக் காட்டுச்சில்லை** (*Tibetan bunting*)(*எம்பெரிசா கோசுலோவி*) என்பது எம்பெரிசிடே குடும்பத்தில் உள்ள ஒரு பறவை சிற்றினமாகும். இது திபெத்தியப் பீடபூமியின் கிழக்குப் பகுதியில் மட்டுமே காணப்படும் அகணிய உயிரி.

## சொற்பிறப்பியல்
திபெத்தியக் காட்டுச்சில்லையின் சிற்றினப் பெயரான "*கோசுலோவி* " என்ற உருசிய ஆய்வாளர் பியோட்டர் கோசுலோவின் நினைவாக வழங்கப்பட்டது.

## விளக்கம்
இதன் தலைப்பகுதி கருப்பு நிறத்தில் வெள்ளை கோடுகளுடன் காணப்படும். பின்புறம் கசுகொட்டை நிறத்திலிருக்கும்.

## நடத்தை
இந்த சிற்றினத்தின் குவிமாடக் கூடு அமைப்பு, திறந்த கூடு அமைப்புகளைக் கொண்ட எம்பெரிசினே கூடுகளிலிருந்து தனித்துவமானதாகத் தோன்றுகிறது. பெண் 3 அல்லது 4 முட்டைகள் வரை இடும்.

இவை குளிர்காலத்தில் தானியங்களையும், கோடையில் பட்டாம்பூச்சி, வெட்டுக்கிளி மற்றும் வண்டு போன்ற பூச்சிகளையும் சாப்பிடுகின்றன.

திபெத்தியக் காட்டுச்சில்லையினை வேட்டையாடும் தீங்குயிரிகளாக வல்லூறு மற்றும் ஆந்தை போன்ற பறவைகளும் நரி, மரநாய், தேன்கரடி போன்ற பாலூட்டிகளும் உள்ளன.

## மேற்கோள்கள்

## வெளி இணைப்புகள்

* கார்னெல் லேப் ஆஃப் ஆர்னிதாலஜியின் மக்காலே லைப்ரரியில் திபெத்தியர் பன்டிங் புகைப்படங்கள் மற்றும் ஆடியோ

பகுப்பு:திபெத்தியப் பறவைகள்
காடில்வெசுகி காட்டுச்சில்லை

**காடில்வெசுகி காட்டுச்சில்லை** (*Godlewski's bunting*)(*எம்பெரிசா காடில்வெசுகி*) என்பது எம்பெரிசிடே குடும்பத்தில் உள்ள பறவை சிற்றினமாகும். இது போலந்து பறவைச் சேகரிப்பாளர் விக்டர் காடில்வெசுகியின் நினைவாகப் பெயரிடப்பட்டது. இவர் பெற்ற, பறவை மாதிரியின் அடிப்படையில் இது டாக்சானோவ்சுகியால் விவரிக்கப்பட்டது.

## பரவலும் வாழ்விடமும்
காடில்வெசுகி காட்டுச்சில்லை சீனா, பாக்கித்தான், இந்தியா, கஜகஸ்தான், மங்கோலியா, மியான்மர் மற்றும் உருசியா ஆகிய நாடுகளில் காணப்படுகிறது.

## விளக்கம்
காடில்வெசுகி காட்டுச்சில்லையின் முதிர்ச்சியடைந்த பறவையின் தலை, கழுத்து மற்றும் மார்பகம் முழுவதும் சாம்பல் நிறத்திலும்,  பழுப்பு அல்லது கருப்பு கண் பட்டையுடன், "மீசை" மற்றும் தலை காணப்படும். இதன் அடிப்பகுதி மற்றும் பிடரி ஆரஞ்சு நிறத்தில் காணப்படும். இதன் பின்புறம் ஆரஞ்சு மற்றும் கருப்பு நிறத்தில் உள்ளது. வால் மேலே கருப்பு மற்றும் ஆரஞ்சு மற்றும் கீழே வெள்ளை நிறத்தில் உள்ளது. சிட்டுக்குருவி போன்ற அலகினைக் கொண்டுள்ளது. இதன் மேற்புறம் கருப்பாகவும் கீழே வெளிர் நிறத்திலும், கால்களும் பாதங்களும் இளஞ்சிவப்பு நிறத்திலும் காணப்படும்.

## வாழ்விடம்
காடில்வெசுகி காட்டுச்சில்லையின் இயற்கை வாழ்விடம் மிதமான புதர் நிலமாகும்.

## மேற்கோள்கள்

பகுப்பு:ஆசியப் பறவைகள்
குகி மக்கள் கூட்டணி

**குகி மக்கள் கூட்டணி** (*Kuki People's Alliance'), [[வடகிழக்கு இந்தியா]]வின் [[மணிப்பூர்]] மாநிலத்தின் மலைவாழ் மக்களாக [[குகி மக்கள்|குகி மக்களின்]] மேம்பாட்டிற்கான செயல்படும் பதிவு செய்யப்பட்ட மாநில அரசியல் கட்சி ஆகும்.இக்கட்சி 12 சனவரி 2022 அன்று நிறுவப்பட்டது. இக்கட்சியின் தலைவர் *தோன்மாங்க் ஹோகிப்* மற்றும் பொதுச்செயலாளர் *டபிள்யூ. எல். ஹாங்சிங்'' ஆவார். 2022 மணிப்பூர் சட்டமன்றத் தேர்தலில் குகி மக்கள் கூட்டணி, பாரதிய ஜனதா கட்சி தலைமையிலான தேசிய ஜனநாயகக் கூட்டணியில் இணைந்து போட்டியிட்டு 2 சட்டமன்றத் தொகுதிகளைக் கைப்பற்றியது.2023 மணிப்பூர் வன்முறைகளைத் தொடர்ந்து இக்கட்சியின் 2 சட்டமன்ற உறுப்பினர்கள் முதலமைச்சர் ந. பீரேன் சிங்கிற்கு அளித்த ஆதரவை 6 ஆகஸ்டு 2023 அன்று திரும்பப் பெற்றனர்.

## மேற்கோள்கள்

பகுப்பு:மணிப்பூர் அரசியல் கட்சிகள்
பகுப்பு:மணிப்பூரில் அரசியல்
பகுப்பு:இந்திய அரசியல் கட்சிகள்
அன்னு சுக்லா

**அன்னு சுக்லா** (*Annu Shukla*) என்பவர் இந்திய அரசியல்வாதியும் பீகார் சட்டமன்ற மேனாள் உறுப்பினரும் ஆவார். இவர் ஐக்கிய ஜனதா தளம் கட்சியினைச் சார்ந்தவர். இவர் 2010ஆம் ஆண்டு நடைபெற்ற பீகார் சட்டமன்றத் தேர்தலில் ஐக்கிய ஜனதா தளம் கட்சி வேட்பாளராக லால்கஞ்சி சட்டமன்றத் தொகுதியில் போட்டியிட்டு பீகார் சட்டமன்ற உறுப்பினராகத் தேர்ந்தெடுக்கப்பட்டு 2015ஆம் ஆண்டு வரை பதிவிலிருந்தார். இவர் விஜய் குமார் சுக்லாவின் மனைவி ஆவார்.

## மேற்கோள்கள்

பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
இந்தியத் தவிட்டுப்புறா

**இந்தியத் தவிட்டுப்புறா** அல்லது **இந்தியச் சிவப்பு கள்ளிப் புறா**  (உயிரியல் பெயர்: *Streptopelia tranquebarica tranquebarica*) (Indian red collared dove) என்பது தவிட்டுப்புறாவின் துணையினம் ஆகும். இப்பறவை பாக்கித்தான், தீபகற்ப இந்தியா, மேற்கு நேபாளம் போன்ற பகுதிகளில் காணப்படுகிறது.

## விளக்கம்
மைனா அளவுள்ள இப்பறவை சுமார் 23 செ.மீ. நீளம் இருக்கும். தலையும் பிடரியும் வெளிர் சாம்பல் நிறத்தில் இருக்கும். கழுத்தில் ஒரு கறுப்புக் கோடு காணப்படும். உடலின் மேற்பகுதி, மார்பு, வயிறு ஆகியவை  'ஒயின்' சிவப்பு நிறத்தில் இருக்கும். போர்வைச் சிறகுகள் கருஞ்சாம்பல் நிறத்தில் இருக்கும். வால் பழுப்பும் சாம்பலும் கலந்து காணப்படும். வாலின் ஓர இறகுகளும் முனையும் வெண்மையாக இருக்கும். பெண் பறவை பழுப்பு கலந்த சாம்பல் நிறத்தில் ஐரோவாசிய கழுத்துப்பட்டைக் கள்ளிப் புறாவை பெரிதும் ஒத்து இருக்கும். 

## பரவலும் வாழிடமும்
இப்பறவை பாக்கித்தான், தீபகற்ப இந்தியா, மேற்கு நேபாளம் போன்ற பகுதிகளில் காணப்படுகிறது. தென்னிந்தியாவின் வடக்குப் பகுதிகளில் ஆங்காங்கே சிறு புதர் காடுகளிலும், விளை நிலங்களின் இடையே உள்ள இலையுதிர் காடுகளிலும் காணப்படும். தென் பகுதிகளில் அரிதாக காணலாம். 

## நடத்தை
இதன் பழக்க வழக்கங்கள் ஐரோவாசிய கழுத்துப்பட்டைக் கள்ளிப் புறாவை ஒத்தவை. ஆனால் அவை போல மனித நடமாட்டமுள்ள பகுதிகளில் அச்சமின்றி நெருங்கிப் பழகுவது இல்லை என்பதால் அதனைப் போல மிகுதியாகக் காண முடியாது.  இது தானியங்களை முதன்மையாக உண்கிறது. க்ரூஉ கூக், க்ரூஉ உ குரூர் என உரத்தக் குரலில் ஒலி எழுப்பும்.

இவை ஆண்டு முழுவதும் இனப்பெருக்கம் செய்பவை. மரங்களில் ஏழு முதல் எட்டு மீட்டர் உயரத்தில் குச்சிகளைப் பரப்பி இரண்டு வெள்ளை முட்டைகளை இடும். அரிதாக மூன்று முட்டைகளை இடுவதும் உண்டு. ஆண் பறவையும் பெண் பறவையும் கூடு கட்டுவதிலும், அடை காப்புப் பொறுப்பில் பங்கேற்கும். 

## மேற்கோள்கள்

பகுப்பு:தென்னிந்தியப் பறவைகள்
பகுப்பு:இந்தியப் பறவைகள்
பகுப்பு:பாக்கித்தானியப் பறவைகள்
சாதுன் நிஷா

**சாதுன் நிஷா** (*Shahdun Nisha*) என்பவர் ஒரு இந்திய அரசியல்வாதியும் பீகார் மாநில மேனாள் சட்டமன்ற உறுப்பினரும் ஆவார். இவர் 1973ஆம் ஆண்டு நடைபெற்ற இடைத்தேர்தலில், இந்தியப் பொதுவுடைமைக் கட்சி வேட்பாளராக ராம்கர் சட்டமன்றத் தொகுதியில் போட்டியிட்டு பீகார் சட்டமன்றத்திற்குத் தேர்ந்தெடுக்கப்பட்டார். இந்த இடைத்தேர்தலில் இவர் 28,994 வாக்குகள் பெற்றார். சாதுன் நிஷா இந்தியப் பொதுவுடைமைக் கட்சித் தலைவர் மஞ்சூர் அசன் கானின் மனைவி ஆவார். அசன் கான் 1972ஆம் ஆண்டு நடைபெற்ற பீகார் சட்டமன்ற பொதுத் தேர்தலில் ராம்கர் தொகுதியில் போட்டியிட்டு வெற்றி பெற்றார். பின்னர் 1973-ல் இறந்தார்.

## மேற்கோள்கள்

பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:பீகார் சட்டமன்றத்தின் முன்னாள் உறுப்பினர்கள்
பகுப்பு:இந்தியப் பொதுவுடைமைக் கட்சி அரசியல்வாதிகள்